**Národná rada Slovenskej republiky**

## **VIII. volebné obdobie**

 Číslo: CRD-923/2022

**966a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 64/2019 Z. z. o sprístupňovaní strelných zbraní a streliva na civilné použitie na trhu v znení zákona č. 376/2019 Z. z. a ktorým sa menia a dopĺňajú niektoré zákony **(tlač 966)** v druhom čítaní

 Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 64/2019 Z. z. o sprístupňovaní strelných zbraní a streliva na civilné použitie na trhu v znení zákona č. 376/2019 Z. z. a ktorým sa menia a dopĺňajú niektoré zákony **(tlač 966)**  (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 1397 z 26. apríla 2022 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky

 Výboru Národnej rady Slovenskej republiky pre hospodárske záležitosti a

 Výboru Národnej rady Slovenskej republiky pre obranu a bezpečnosť.

 Určila zároveň Výbor Národnej rady Slovenskej republiky pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

Ústavnoprávny výbor Národnej rady Slovenskej republiky uznesením č. 529 z 9. júna 2022

Výbor Národnej rady Slovenskej republiky pre hospodárske záležitosti uznesením č. 316 z 13. júna 2022

Výbor Národnej rady Slovenskej republiky pre obranu a bezpečnosť uznesením č. 167 z 13. júna 2022

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú **nasledujúce** pozmeňujúce a doplňujúce návrhy:

**K čl. I nový bod 23**

V čl. I sa za bod 22 vkladá nový bod 23, ktorý znie:

„23. V § 14 ods. 2 písm. c) sa slovo „dvojčísla“ nahrádza slovom „dvojčíslia“.

Nasledujúce body v čl. I sa primerane prečíslujú.

Ide o jazykovú úpravu – nahradenie obsahovo nevyhovujúceho slova jazykovo správnym termínom.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre obranu a bezpečnosť**

***Gestorský výbor odporúča schváliť***

**K čl. I bodu 23 (§ 14 ods. 3 )**

V čl. I bode 23 § 14 ods. 3 písm. c) sa slovo „dvojčísla“ nahrádza slovom „dvojčíslia“.

Ide o jazykovú úpravu – nahradenie obsahovo nevyhovujúceho slova jazykovo správnym termínom.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre obranu a bezpečnosť**

***Gestorský výbor odporúča schváliť***

**K čl. I bodu 25 (§ 21b)**

V čl. I bode 25 § 21b sa slovo „účinného“ nahrádza slovami „v znení účinnom“.

Ide o použitie presnejšej formulácie.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre obranu a bezpečnosť**

***Gestorský výbor odporúča schváliť***

**K čl. I bodu 26 (príloha č. 1 časť C.)**

V čl. I bode 26 prílohe č. 1 časti C. úvodnej vete sa za slová „na kusové overenie tlmiča“ pripája text „sú:“.

Ide o doplnenie slov, aby úvodná veta štylisticky ladila s nasledujúcimi písmenami.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre obranu a bezpečnosť**

***Gestorský výbor odporúča schváliť***

**K čl. I bodu 36 (príloha č. 8a bod 5)**

V čl. I bode 36 prílohe č. 8a bode 5 sa slovo „vykoná“ nahrádza slovom „vykonajú“.

Ide o jazykovú úpravu – vzhľadom na zlučovaciu spojku „a“ sa prísudok uvádza v pluráli.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre obranu a bezpečnosť**

***Gestorský výbor odporúča schváliť***

**K čl. I bodu 43 (príloha č. 10 druhý bod)**

V čl. I bode 43 prílohe č. 10 bode 2 sa slová „§ 7 písm.“ nahrádzajú slovami „§ 7 ods. 2 písm.“.

Ide o úpravu vnútorného odkazu – je potrebné ho konkretizovať na „ods. 2“.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre obranu a bezpečnosť**

***Gestorský výbor odporúča schváliť***

**K čl. I bodu 46**

V čl. I bode 46 sa za slovo „zákona“ vkladajú slová „okrem § 21b ods. 2“.

Ide o legislatívno-technickú úpravu: z nahradenia slov je potrebné vyňať navrhované prechodné ustanovenie § 21b ods. 2, kde je potrebné ponechať pôvodný text.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre obranu a bezpečnosť**

***Gestorský výbor odporúča schváliť***

Gestorský výbor odporúča hlasovať o bodoch **1 až 7 spoločne** s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 64/2019 Z. z. o sprístupňovaní strelných zbraní a streliva na civilné použitie na trhu v znení zákona č. 376/2019 Z. z. a ktorým sa menia a dopĺňajú niektoré zákony **(tlač 966)**

**s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť.

 Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 322 zo 14. júna 2022.

Týmto uznesením výbor zároveň poveril spoločného spravodajcu **Radovana Kazdu** predložiť návrhy v zmysle príslušných ustanovení rokovacieho poriadku Národnej rady Slovenskej republiky.

Bratislava 14. júna 2022

Peter **K r e m s k ý**, v.r.

predseda Výboru NR SR

pre hospodárske záležitosti